A szegény fák…
A szegény fák sírnak, rínak,
Száz sebükre orvost hívnak.
Hernyó lepte rongyos águk,
Oda lesz szép koronájuk.

Meghallja ezt erdő, berek,
Miként sírnak falevelek
S már is jönnek a madárkák:
A hernyókat kardra hányják,
Eszik, csípik vidám kedvvel,
Megbirkóznak százezerrel.

Bizony, ha ők nem volnának,
Lelke veszne a sok fának,
S nem teremne a cseresznye,
Alma, körte egy szemet se.

Igy segít a madár nekünk,
Együtt örül, busul velünk,
Szeressük hát mi is őket,
E hűséges kármentőket.

versek